ཟླ་ཕྱེད་ཡུད་ཙམ་ཉིན་མོ་དང་། རྒྱུ་སྐར་དག་ནི་བཟང་བ་ལ། གཙང་ཞིང་གོས་གཙང་བགོས་པ་དང་། བསྡམས་ཤིང་
ངེས་པར་གནས་པ་དང་། གཙང་མའི་གྲོགས་དང་ལྡན་པ་དང་། གཙང་མའི་གྲོགས་དང་ལྡན་པ་དང་། གཙང་མའི་
ལམ་དུ་ཞུགས་པ་ཡི། ཡར་གྱི་ངོའི་ནི་ཚེས་གཅིག་གམ། ཚེས་གཉིས་དེ་བཞིན་ལྔ་ཡང་རུང་། ཆོས་དྲུག་གམ་ནི་
བརྒྱད་དམ་བཅུ། བཅུ་གསུམ་ཡང་ན་ཉ་དག་གི། ཉིན་པར་ཡོངས་སུ་གཟུང་བར་བྱ། བ་བླ་དང་ནི་བལ་པ། བེ་ཤོ་དེ་
བདེ་བཞིན་ཏེ། ཡང་ན་ཏེའུ་ཏུ་ལ་ཡང་རུང་། ཞག་ཕྱེད་ཡོངས་སུ་གཟུང་བར་བྱ། ཤྭ་ཏ་མེ་ཏྲ་པ་ལ་དང་། ཤ་ར་མ་ཐ་
ཨ་བི་ཙི། ཛ་ཡ་སེའུ་མེའི་ཡུད་ཙམ་ལ། དཀྱིལ་འཁོར་དམ་པ་བྱ་བ་ཡིན། བསྒྲིམས་ཏེ་ལག་ན་རྡོ་རྗེ་དང་། རྒྱལ་
དབང་ལ་ནི་ཕྱག་བྱས་ནས། ཞི་ཞིང་སྔན་ཆད་ལས་བྱས་པའི། ས་ཕྱོགས་མཁས་པས་འགྲོ་བར་བྱ། ཀུན་དགའ་ཚོང་
འདུས་གཙུག་ལག་ཁང་། གྲོང་དང་གྲོང་ཁྱེར་བྱང་ཤར་མཚམས། དེ་བཞིན་ལྷོ་ནུབ་མཚམས་ཀྱང་རུང་། མཉམ་ཞིང་
མདངས་དགའ་མདོག་སྡུག་དང་། ཚད་ལྡན་ཚྭ་སྒོ་མེ་པ་དང་། རྡོ་དང་གསེག་མ་རུས་པ་དང་། སྐྱོན་ཀུན་མེད་པ་
དེས་མཐོང་ནས། དེ་འདྲའི་ས་དེ་རྙེད་ནས་ནི། རྡོ་རྗེ་ལྕགས་ཀྱུ་དྲན་བྱ་ཞིང་། ཤར་ཕྱོགས་ནས་ནི་གོམ་པ་དོར། ཧ་ཅང་
མི་དྲག་རྒོད་མི་བྱ། རིག་སྔགས་གང་ལ་དད་པའི་ས། བདག་ཉིད་དེ་ནས་བསྲུང་བར་བྱ། ཡན་ལག་གསུམ་པོ་ནས་
དང་ནི། ཡུངས་ཀར་འབྲས་ཀྱང་གཞག་པར་བྱ། དེ་ནས་དཀྱིལ་འཁོར་གནས་དེར་ཡང་། དགེ་ལྟས་དག་ཀྱང་བལྟ་
བར་བྱ། སྔགས་ཀྱིས་དག་པར་བྱས་པའི་ཆུས། ཐམས་ཅད་ལེགས་པར་གཏོར་བར་བྱ། བ་ལང་ལྕི་བས་ལེགས་
པར་སྦྱར། ཀུ་ཤ་དག་ཀྱང་གདིང་བར་བྱ། ཁྲུ་ནི་བཞིའམ་དྲུག་གམ་བརྒྱད། ས་ཡི་ཕྱོགས་ཆར་ཐིག་ཀྱང་གདབ།
ཐིག་སྐུད་གསར་ཞིང་གྲིམས་པ་དང་། རན་པ་དང་ནི་མཛེས་པ་དང་། དྲི་ཞིམ་དང་ནི་བལྟ་ན་སྡུག ། བརྩོན་འགྲུས་
བརྩམས་ཤིང་ཞུམ་པ་མེད་པ་ཡིན་ཞེས་བྱ་བ་ནས། སེམས་མཉམ་པར་གཞག་ཅིང་རྩེ་གཅིག་པ་ཡིན་ཞེས་བྱ་བའི་
བར་རོ། དགེ་སློང་དག་འདི་ནི་སྡུག་བསྔལ་འཕགས་པའི་བདེན་པའོ་ཞེས་སྔར་མ་ཐོས་པའི་ཆོས་རྣམས་ལ་ཚུལ་
བཞིན་ཡིད་ལ་བྱེད་པ་ན་